Хохлова, Ольга Степановна

Ольга Степа́новна Хохло́ва (; 1891 аштемковонь 17 чи, Нежин ош, Россиянь империя — 1955 даволковонь 11 чи, Канны ош, Франция) — балетсэ киштиця рузонь ундокс марто. Седе содавиксэв, кода Пикассонь Паблонь васенце нись ды сонзэ Пауло покш цёранзо авась.

 Эрямопингензэ 
Хохловань Ольга чачсь 1891 аштемковонь 17 чистэ рузонь армиянь семиясо Нежин ошсо. Сонзэ ульнесь мелезэ теевемс балеринакс, зярдо  Франциясо неизеть Шрёссонт мадамонь невтевксензэ. Ольга теевсь Дягилевень Сергеень «Рузонь балетэнть» киштицякс.

1917 иень панжиковонь 18 чистэ сон киштьсь «Парад» балетсэнть  Шатле театрасо. Сонзэ теизе Дягилевень Сергей, Сатинь Эрик ды Коктонь Жан, Пикассонь Пабло  анокстыль оршамопельтнень ды  декорациятнень кис. Зярдо сынь ульнесть содавиксэвь, пурнавксось тусь налксеме Лембеёнкс Америкав, Ольга тусь Пикассо марто  Барселона ошов. Артындеесь невтизе эсинзэ семияньтень. Сонзэ авазо ульнесь кавтолдозь цёранзо мелензэ коряс саевмс полакс омбомасторонь тейтерь, секс артындеесь аванзо туртов тейсь Хохловань испанонь оршамосо. Мейле сынь велявсть Париж ошов ды ушодызь вейсэнь эрямост кудосо Бёти куросо.

Ольга ды Пикассо урьваксть 1918 иень аштемковонь 18 чистэ ортодоксонь Невскоень Александрань соборсонть. Жан Кокто ды Макс Жакоб ульнесть урвалякс.

1919 иень медьковсто сынь сыргасть Лондон ошов  максовмс од невтема «Рузонь  балеттэнть» — (, , ), конантень  Пикассо анокстыль оршамопельтнень ды  декорацият. Балетэсь ульнесь невтезь истяжо  Альгамбрасо Испаниясо ды ульнесь покш леск марто Парижэнь операсо  1919 иестэ. Пикассо ульнесь пек уцяскав полань вакссо.

1921 даволковонь 4 чистэ  Ольгань чачсь Пауло (Поль) цёразо. 1926 иестэ саезь нинть-мирденть эрямось берякадсь. 1927 иестэ Пикассо ушодсь вастнеме  17-иень французонь тейтерьканть Мари-Терез Вальтер марто, ды пешксэзевсь. 1935 иестэ Ольга кармась теде содамо. Пикассонь ды  Вальтерань чачсь тейтерест 1935 иестэ.  Саизе мартонзо  Пауло цёранзо, Ольга сеске сезизе Пикассо марто сюлмавкссонть ды тусь эрямо  лембеёнкс Францияв ды каясь явома лангс. Пикассо чиремизе кавтов парочинть явовтомонзо, кода ульнесь сёрмадозь браконь договорсост, секс Ольга кадовст сонзэ лувов никс куломанзо видс. Хохловань Ольга кулось  раконь ормасто 1955 иестэ  Канны ошсо ды ульнесь калмазь  Гран-Жас калмазырьсэ.

 Раськензэ 
кенжешка|Кеврунгось Гран-Жас калмазырьсэ, Канны ошсо
Пауло (1921 даволковонь 4 чи — 1975 аштемковонь 5 чи)  Полазо ульнесь Эмильенн Лотт. Сынст ульнесть кавто пакшаст: Паблито (1949 панжиковонь 5 чи — 1973 медьковонь 2 чи, маштызе прянзо) ды Марина (чач. 1950 сундерьковонь 14 чи).
кенжешка|Кеврунгось Гран-Жас калмазырьсэ

 Библиографиясь 
 Richardson John. A Life of Picasso: The Triumphant Years, 1917-1932. — Knopf, 2007. — ISBN 978-0307266651.
 Picasso Marina. Picasso, My Grandfather. — Riverhead Books, 2001. — ISBN 978-1573221917.
 Шатохина Елена. Пикассо и Хохлова (Двое). — Вагриус, 2008. — ISBN 978-5-9697-0463-3.

 Невтевкст 
 Биография Ольги Хохловой
 Пикассо и Хохлова
 Портреты Ольги Хохловой кисти Пикассо
 Редкие фотографии Ольги Хохловой
 Редкие фотографии Ольги Хохловой, Пабло Пикассо и др.
 Ольга Хохлова, трагедия жизни
 Русская муза. Документальный фильм (Россия, 2007, режиссёр Юлий Лурье).

 Лисьм. 

Х
Х
Категория:Дягилевень Рузонь балетенть артистт